
RIBA E COSN 
SIMAN PASA TABATIN DIFERENTE 
NOTICIA POSITIVO PA ARUBA 


Prome Minister Evelyn Wever-Croes a inicia e siman nobo aki 
positivo reconociendo e oportunidadnan nobo cu cada siman ta 
trece cu ne. Ademas a refleha riba e siman cu a pasa cu tabatin 
diferente noticia positivo pa Aruba. 


Un noticia sumamente positivo sigur ta cu siman pasa a anuncia 
cu gasolin lo baha un biaha mas e siman aki. Tambe cu otro aña 
e pensioen di biehes lo bay aumenta. 


Banda di esakinan, Un noticia hopi importante ta cu a entrega e 
presupuesto di 2023 na tempo, dia 1 di september, manera cu ley 
ta prescribi. 


Den cuadro di esaki ta impersionante pa mira con e deficit a 
baha den e tres añanan di pandemia. Na 2020, e deficit tabata 
1028 miyon florin y otro aña e ta na 25 miyon florin. Pues a logra 
elimina 1000 miyon florin den 3 aña. 


Premier Wever - Croes a sigui splica cu e deficit di e aña aki 
tambe a wordo entrega di nobo, cu un cambio di presupuesto 
riba 2022, den cual e deficit anterior tabata 227 miyon y el a baha 
awor na 148 miyon florin pa e aña aki. 


A mira tambe cu e instructornan di landamento di scol, 
'Zweminstructeurs', porfin a haya un contract mas largo (5 aña) 
di Minister Endy Croes. 


Adicionalmente a anuncia cu e bunita proyecto “Mi Mes Un 
Heroe” un proyecto dirigi pa yuda proteha nos muchanan di 
abuso sexual, a cuminsa siman pasa. 


A mira tambe cu a anuncia cu ta bin un parke di molina di biento 
nobo y esaki lo percura pa prijs di coriente baha aki na Aruba. 


Esaki ta lista di algun bunita proyecto cu Gobierno di Aruba a 
traves di diferente Ministerio a anuncia siman pasa. 'Ban enfoca 
riba e cosnan positivo y indudablemente e siman aki lo trece mas 
cosnan positivo pa Aruba”, Prome Minister a termina bisando. 

RESULTADO 


DI ESFUERSONAN COMUN 


GASOLIN TA BAHA. 
PENSIOEN DI BIEHES TA AUMENTA. 
PRESUPUESTO ENTREGA NA TEMPO. 


DEFICIT A BAHA DI 1.028 MIYON FLORIN PA 
25 MIYON FLORIN DEN 3 ANA. 


DEFICIT DI 2022 A BAHA DI 227 MIYON 
PA 148 MIYON. 


ZWEMINSTRUCTEURNAN A HAYA CONTRACT DI 5 ANA. 


PROYECTO "MI MESUN HEROE" PA PROTEHA 
MUCHANAN DI ABUSO SEXUAL A CUMINSA. 


PARKE DI MOLINA DI BIENTO NOBO CU LO PERCURA 
PA PRIJS DI CORIENTE BAHA. 


C] fn siman prespero pa Aubal 


#focus # esfuerso #determina #resultado 

UNESCO ARUBA TA PREPARANDO 
PA ARUBA TA ANFITRION DI E CONFERENCIA REGIONAL 
DI MOWLAC NA NOVEMBER 2022 


Minister Maduro di Cultura a reuni cu sra. Marushka Tromp y 
sr. Peter Scholing di e Comite Nacional di UNESCO na Aruba 
pa haya sa mas di e preparacion cu ta tumando luga pa asina 
Aruba por ta anfitrion di e conferencia regional di MOWLAC na 
november 2022. 


Desde 1992, UNESCO ta promociona y coordina e programa 
Memory of the World (MOW) cu ta preserva y brinda acceso 
na documentacion y herencia digital di relevancia grandi pa tur 
persona na mundo. E meta di e programa ta pa evita cu, entre 
otro, guera, intrankilidad social, falta di recurso, sabotage, 
comercio ilegal y destruccion, por causa cu documentonan 
historico por disparce di e memoria colectivo di humanidad. Pa 
e region di Latino America y Caribe e programa aki ta wordo 
guia pa un Comite bou e nomber di MOWLAC. 


Na Aruba tambe trabounan ta wordo haci na Biblioteca 


Nacional Aruba y tambe na Archivo Nacional Aruba pa 
conserva e memoria colectivo di nos Pais. Nos por ta 
orguyoso di e coleccion digitalisa di Biblioteca Nacional Aruba 
cu recientemente danki na e contribucion valioso di Archivo 
Nacional Aruba y Departamento di Legislacion, ta conta tambe 
cu informacion digitalisa di e Historia Colonial di Aruba. Ta 
trabounan importante cu a wordo haci pa conserva e historia 
di nos Pais cu ta hala atencion positivo pa nos Pais den e 
programa di MOWLAC. 


Minister Maduro ta gradici e Comite Nacional di Aruba pa tur e 
trabounan cu ta wordo haci pa asina Aruba por ta un anfitrion 
digno di e conferencia di MOWLAC na november proximo. Mas 
informacion riba MOWLAC por wordo mira via http://mowlac. 
org/en/about-mowlac/ . E coleccion digital di Historia Colonial 
di Aruba por wordo mira via https://archive.org/details/BNA- 
DIG-PB-1816-1851 . 

MINISTER MADURO TA GRADICI DR. JOHN CROES 
PA SU 40 ANIVERSARIO COMO DOKTER 
CU TA MANTENE NOS CULTURA DI UZO DI 
REMEDI NATURAL BANDA DI ESUN CONVENCIONAL 


Minister Maduro di Cultura a ricibi bishita di dr. John Croes 
kende e aña aki a cumpli 40 aña como dokter na servicio di 
comunidad di Aruba. Dr. Croes ta conoci pa su uzo di remedi 
di tera banda di medicina convencional cu ta enseñansa ricibi 
di su defunto Wela cu tabata un froemoen (vroedvrouw) y 
su Omo cu tabata biokimico. Medicina natural tambe ta parti 
di nos herencia cultural. Antes Aruba tabata conta cu varios 
curandero y froemoen cu tabata percura pa yuda cura esnan 
enfermo y yuda na ora di parto. 


Como muestra di aprecio pa e manera cu dr. Croes ta tene 
nos custumbernan bibo, Minister Maduro a presenta dr. Croes 
cu un recuerdo pa su 40 aniversario dedica na e salud di nos 
comunidad. E mandatario a propone dr. Croes pa pronto traha 
un documentario den cual e dokter por comparti su experiencia 
cu remedi natural pa asina esaki keda graba den e memoria 
colectivo di nos Pais. 

Siman cu a pasa tabata uno hopi fructifero pa Ministerio di MY P SEEN — M 
Turismo y Salud Publico. E tabata un siman hopi productivo TABATA HOPI 
caminda hopi trabounan a wordo haci pa progreso y bienestar 

di nos comunidad. Manera custumber minister Oduber ta = Ë | 3 š 
informa comunidad kiko tur a wordo haci den e siman tas di 

lomba den su ministerio. 


MiPensioen App 

Siman pasa Minister Oduber tabata presente na SVb 
Vondelaan caminda a lansa e tremendo App pa telefon 
mobil cu yama MiPensioen. Minister Oduber ta informa cu 
e MiPensioen app ta bay haci posibel pa e asegurado wak 
su entradanan, tambe e por wak su jaaropgaaf y download 
esaki pa impuesto, tur esaki den bo planti man. E innovacion 
di e app sigur lo trece un mehoracion den e servicio cu SVb 
ta duna y alaves lo facilita nos pesionadonan. 


Aumento di Pensioen di biehes cu 3% 

Minister Oduber ta recorda comunidad riba e hecho cu 
Aruba a caba di sali di e pandemia na comienso di e aña aki. 
Despues di e pandemia na februari e guera entre Russia y 
Ukrania a cuminsa cual a crea inflacionnan rond mundo y na 
Aruba tambe. Prijs di bari di petrolio a surpasa 150 dollar y 
esaki a afecta e poder di compra na Aruba. 


Turismo 

Nos turismo ta surpasando nivelnan di aña 2019 cual tawata 
un di e mihor añanan pa pais Aruba. Segun proyeccionnan 
nos economia lo crece cu double digits e aña aki. E prome 
kwartaal Banco Central a publica cu Aruba su economia a 
crece cu 16.2%. Primanan ricibi pa e prome 6 lunanan di e 
aña aki, a conoce un aumento di 12.2%. 


Danki na nos cresemento economico Gobierno di Aruba a 
haya e espacio financiero pa duna bek na nos pensionadonan. 
Minister Oduber a anuncia cu entrante januari 2023 e sueldo 
di pensioen di biehes lo aumenta cu 396 pa pesionadonan 
individual y pareha casa. Na final di aña lo evalua e cuentanan 
di SVb un biaha mas y si e cifranan financiero surpasa e 
proyeccion, ta evalua si lo por duna nos pensionadonan aun 
mas. 


Aruba su turismo ta keda resiliente y e driver principal di nos 
economia. E mandatario a duna di conoce cu Aruba ta un di 
e pais na mundo cu mihor recuperacion di su turismo y esaki 
a keda sefíala recientemente pa IMF. 

Nos ta den e temporada di mas calor di afia. Pa reduci riesgo 
y dafio na salud, e puntonan aki ta recomendabel pa haci e 


efectonan di calor menos! 


INE E Y 1 
Awa of juice cu no ta No diki of colornan scur 
cu ta atrae mas calor. 


No expone bo mes di 


mas na rayonan di solo. contene mucho suco. 


Busca 


luganan | 
momento 


ventila 
Si bo mester bay den Haci actividadnan ` Scucha noticianan di 


Keda den luganan 
Solo, protege bo mes. deportivo mainta of anochi. canalnan confiabel. 


fresco of den airco. 


2 e - 
Pone mas Controla EUA Do 


: * 
atencion | mas | 
riba esnan [^ franki esnan cu bestianan 

tin enfermedad P domestico 
Percura pa nan ta den 


di edad muchanan 
Pospone hungamento y Percura cu semper nan 
ta den aire fresco. fresco y duna nan hopi awa 


No laga nan nan so pa 3p 
mucho tempo. actividadnan pafo. 


Gabinete Wever - Croes II 

Siman pasa Minister Endy Croes a reuni cu ekipo di maneho di 
IBISA y Ministerio di Deporte unda a trata diferente proyectonan 
interesante na bienestar general di deporte. Durante e reunion 
a trata e.o. Weganan Interinsular entre scolnan basico cu 
ta inicia bek den 2023 entre Aruba, Boneiro, Curacao, Sint 
Maarten, Sint Eustatius y Saba. 


Mandatario di Deporte a enfatisa cu pa fin di luna di september 
lo firma e acuerdo aki na Boneiro. Un otro proyecto cu ta den 
planificacion ta; un dia di conscientisacion 'awareness day' pa 

automobilistanan pa cu coredonan di bicicleta. 

Tambe a trata durante e reunion 'Diadomingonan Activo' cu 
ta inicia den luna di october proximo. Alabes a reuni riba e 
lansamento di WE Aruba pa afia 2023 unda cartanan ta sali pa 
scolnan den e luna aki. 


Minister Endy Croes a expresa cu tin varios proyectonan 
deportivo intersante a wordo trata den e reunion y pronto ta 
wordo lansa. Concluyendo Minister Endy Croes a expresa cu 
e tabata un tremendo reunion. 

REMIO EXCELENCIA 


P 
JEN DEPORTE A RECONOCE 


SRJTAI KONG HYPERT 
‘DOCHI’ LEE COMO 


Un otro persona cu a wordo honra pa Premio Excelencia den 
Deporte 2021 ta sr. Tai Kong Hypert Lee miho conoci como 
‘Dochi’. Sr. Lee su lema ta unda cu bo traha cu curason, ta 
cos bon so por bin y locual bo man drechi haci, bo man robes 
no mester haya sa. Dochi su amplio trayecto deportivo den e 
deporte di futbol: 


Futbol: 

Dochi a hunga futbol cu hopi amor pa e deporte rey. E ekiponan 
cu sr. Lee a hunga cu nan ta: Estrella categoria hubenil, 
Sportboys Club y Atlantico Deportivo. 


Referee di Futbol: 

Cu edad di 22 afía Dochi a cuminsa fluit wega di futbol y 
asina tambe a bira referee oficial di Arubaanse Voetbal Bond. 
Unda a fluit internacional tambe incluyendo Bonaire, Curacao, 
Surinam y Guyana. Na 1973 den un stadion di Rif na Curacao 
completamente yen a fluit e wega final entre Jong Colombia 
di Curacao y Dakota di Aruba unda e wega a termina cu un 
empate 1-1. Dochi a fluit wega final di copa Antiyano entre 
Aruba Curacao y Aruba Boneiro. Sr. Lee a bira miembro di 
FIFA y asina tambe a logra haya su badge oficial como referee 
internacional di FIFA. Dochi a fluit 31 aña wega di futbol 
tanto na Aruba como internacionalmente. Na 1982 Dochi a 
keda nombra pa bay fluit futbol den Juegos Panamericanos 
y del Caribe na Medellin Colombia. Dochi a asisti na varios 
seminario di arbitrahe di Concacaf den exterior entre otro, 
Mexico y Brasil. Actualmente Dochi ta miembro sostenedor di 
varios ekipo di deporte aki na Aruba y tambe consehero den 
loke ta deporte na varios ocasion. For di 2001-2009 sr. Lee 
a fungi como consehero principal di gobierno riba e tereno 
di deporte. Unda a yuda organisa olympiada escolar Betico 
Croes y mucho mas. 


Sr. Dochi Lee na aña 2019 a ricibi un Condecoracion Real pa 
tur su trabounan boluntario cu semper a eherce y mayoria ta 
pa deporte. Sr. Dochi Lee a traha incansablemente y tabata un 
pilar durante e proyectonan di Stadion Nadi Croes y Crismo 
Angela, Compleho Deportivo Pos Chikito, Stadion Frans 
Figaroa, Parke Yaburibari, Yara y Simon Antonio. 


Premio Exelencia den Deporte y Minister Endy Croes ta felicita 
sr. Tai Kong Hypert ‘Dochi’ Lee cu e reconocemento Baluarte 
Deportivo 2021 danki pe dedicacion amor y aporte den e 
deporte di Aruba. Danki pa pone Aruba su nomber briya den 
exterior. 

Diahuebs ultimo Minister Endy Croes a bishita Sint Michaël 
School en conexion cu e scol su 65 aniversario. Presente na e 
encuentro social special aki tabata Parlamentario Alvin Molina, 
Staf Funcionario di SKOA, sr. Eduard Pieters, Inspectora di 
Ensefiansa, sra. Marcia Paskel, Pastor Javier, ex cabesantenan 
di Sint Michaél School y demas invitadonan special. 


Durante e ceremonia di celebracion Minister Endy Croes a hiba 
palabra na unda a gradici e maestronan pa e bunita trabou cu 
nan ta eherce di brinda enseñansa na nos muchanan. Un bon 
educacion ta e motor pa e futuro di nos pais. 


E mandatario a expresa palabranan di gratitud na tur e 
docentenan pa nan pasenshi, pasion y amor. Minister Endy 
Croes a expresa cu na unda e papia cu un docente den e 
poco tempo cu e ta ocupa e posicion di Minister di Ensefiansa, 
e docentenan tin un pasion cu nan a scoge pa e funcion y e 
rason ta paso nan tin un amor pa traha pa e muchanan. 


Hopi biaha bo ta scucha cu ta di nan propio saco nan ta inverti 


LI 


den nan klas, pa tene e alumnonan contento brindandonan e 
oportunidad pa enseñansa. 


Palabra di gratitud den nomber di Gobierno di Aruba, no 
solamente di su persona pero sigur den nomber di Minister 
President Evelyn Wever — Croes, e mandatrio a expresa su 
felicitacion na e docentenan di antes cu a traha y aporta na 
e scol cu awe tin e derecho di existencia y pa hopi aña mas. 
Como tambe palabranan di pabien na cabesante di scol, sra. 
Valery Janga, alumnonan, maestronan. 


Despues di discurso di Minister Endy Croes e celebracion 
a continua unda cada klas a duna un bunita presentacion 
cu e alumnonan a prepara cu hopi amor y entusiasmo pa e 
invitadonan. 


Concluyendo Minister Endy Croes ta gradici pa e invitacion 
y caluroso recepcion. Alabes ta felicita e scol cu e 65 aña di 
existencia muy special ta felicita e alumnonan cu nan excelente 
presentacion. Masha pabien. Ensefiansa ta e yabi pa futuro! 

POTRETNAN DI CELEBRACION DI 
65 ANIVERSARIO DI 
SINT MICHAËL SCHOOL 

IMINISTER ENDY CROES 


Durante fin di siman a tuma luga e torneo Copa Roy Croes na 
Compleho Deportivo Yara. E torneo a wordo dedica na honor 
di e fundado, presidente, coach y tata di e presidente actual di 
S.V. Unistars sr. Roy Croes cu a fayece den luna di april ultimo, 
na e edad di 71 aña. Sr. Roy Croes ta conoci den e bario di 
Pos Chikito y Savaneta. 34 aña pasa, el a funda S.V. Unistars 
pa asina tene e muchanan di bario for di caya. Sr. Roy su lema 
tabata: ‘Un futbolista mas ta un delincuente menos’. 


Desde e momento cu a funda S.V. Unistars na Pos Chikito, e 
ekipo di futbol a conoce diferente categoria di edad manera 
mini baby, baby, LIFIDAA y, Menor, mayor, division 2 y awendia 
division prome. Den e campeonato ultimo, Unistars a titula sub 
campeon den e prome division. 

e ES. CD ATA | 


: 


s Ç — 


Den e torneo di Copa Roy Croes 2022 a participa: La Fama 
(division di honor), Brazil Jrs (Division 1 y U13), Riverplate 
(U13), RCS (Division 1) y Unistars (Division 1 y U 13). Minister 
Endy Croes a presencia diasabra e tremendo partido final di 
liga infantil entre ekiponan di La Fama y Brazil Juniors. Na 
unda cu ekipo di La Fama a titula campeon di futbol di Copa 
Roy Croes cu e score 7-1. Den oranan di anochi a tuma luga 
e wega di liga grandi, unda ekipo di La Fama a gana Unistars 
5-0. 

Minister Endy Croes ta felicita S.V. Unistars pa organisa un 
tremendo torneo di futbol. Tambe ta manda palabranan di 
pabien na e ekiponan cu a participa y haci e torneo uno exitoso. 
Masha pabien na ekipo di La Fama cu a titula campeon di liga 
infantil y grandi di Copa Roy Croes 2022. 

Den Haag - Minister Plenipotenciario Suplente mr. 
Ady Thijsen a presencia riba invitacion di Stichting 
Indië Monument e conmemoracion nacional na 
Roermond. 


Durante e ceremonia na e Nationaal Indié-monument 
1945-1962 ta conmemora tur e militarnan cu a 


fayece entre 1945 te cu 1962 na Nederlands Indié, 
e actual Indonesia. 


Tambe ta conmemora tur militarnan cu a fayece 
durante di missionnan di Paz di Nacionnan Uni. 


E ceremonia a conta cu presencia di Prome Minister 
di Hulanda Mark Rutte, vice-presidente di Tweede 
Martin Bosma, presidente di Eerste Kamer Jan 
Anthonie Bruin, Comisario di Rey pa Limburg Emile 
Roemer y otro dignitarionan. 


Premier Rutte a tene un discurso y a pone un krans 
den nomber di Conseho di Minister na e monumento. 
Despues diferente representante, tanto militar como 
civil a pone un krans na e monumento, sigi pa un 
desfile door di e invitadonan, autoridadnan militarnan 
y civil y bishitantenan. 

Participa y gana sacando potretnan di Aruba 


Entrega bo potretnan na 
islaonlineagobierno.aw 
prome cu dia 


Ganadornan lo ricibi un tablet y nan potretnan lo wordo publica 
henter aña den IslaOnline. 

Tur participante mester entrega tur potret via email na islaoline&gobierno.aw 
. Tur potret lo mester wordo entrega prome cu dia 31 di Augustus 2022 
No ta acepta niun potret despues di e fecha menciona 


- Potretnan mester ta den jpeg, jpg of tiff. 


Un total di 2000 pixels y no mas grandi cu 10 MB 


. Cada participante por entrega entre 5 pa 10 potret 


Potretnan mester ta imagennan di Aruba 


E siguiente informacion di cada particpante 
ta rekeri na momento di entrega e potretnan: 
. Nomber y fam completo di particpante 
. Edad 
Adres 
Email 
Telefon 
Titulo di e potret 
- Lugar na unda a saca e potret 
. Ta permiti haci cambionan basico riba cada potret manera mehoracion di e 
colornan, filters of "cropping". 
Potretnan cu ta encera imagennan inapropia, 


ofensivo of provocativo lo ser descualifica automaticamente 


Particpantenan lo ser evalua door di un comishon di IslaOnline | A | S L 
Lo anuncia e ganadornan via IslaOnline ÍN A 


Fecha cu lo anuncia e ganadornanan dialuna 12 di September 2022 de | El | INIE 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


